জুড়ীতে শারদীয় দূর্গাপুজায় প্রশাসনের নাকের ডগায় চা বাগানগুলোতে চলছে রমরমা জুয়ার আসর, যাত্রাগানের নামে অশ্লীল-নগ্ন নৃত্য আর মাদকের ছড়াছড়ি। নৃত্যের তালে তালে যুবকরা রঙ্গিন পানির নেশায় উন্মাতাল হয়ে বিপথগামী হচ্ছে। অপর দিকে আসাধু চক্র জুয়ার আসর বসিয়ে কামিয়ে নিচ্ছে লাখ লাখ টাকা। জেলার বিভিন্ন স্থান থেকে জুয়াড়িরা ভিড় জমিয়েছে আসরগুলোতে। সচেতন মহলের অভিযোগ এসব অনৈতিক কর্মকান্ড চলছে প্রশাসন ও প্রভাবশালী মহলের ছত্রছায়ায়।